CELEX: 62021TB0054
Language: da
Date: 2021-05-26 00:00:00
Title: Sag T-54/21 R: Kendelse afsagt af Rettens præsident den 26. maj 2021 — OHB System mod Kommissionen (Særlige rettergangsformer – offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter – levering af Galileo-overgangssatellitter – afvisning af en ansøgers bud – begæring om foreløbige forholdsregler – fumus boni juris – uopsættelighed – interesseafvejning)

12.7.2021   
            
            
               DA
            
            
               Den Europæiske Unions Tidende
            
            
               C 278/47
            
         
      Kendelse afsagt af Rettens præsident den 26. maj 2021 — OHB System mod Kommissionen
      (Sag T-54/21 R)
      (Særlige rettergangsformer - offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter - levering af Galileo-overgangssatellitter - afvisning af en ansøgers bud - begæring om foreløbige forholdsregler - fumus boni juris - uopsættelighed - interesseafvejning)
      (2021/C 278/67)
      Processprog: tysk
      
         Parter
      
      
         Sagsøger: OHB System AG (Bremen, Tyskland) (ved advokaterne W. Würfel og F. Hausmann)
      
         Sagsøgt: Europa-Kommissionen (ved G. Wilms, J. Estrada de Solà, L. Mantl og L. André, som befuldmægtigede)
      
         Sagens genstand
      
      Begæring indgivet på grundlag af artikel 278 TEUF med påstand dels om udsættelse af gennemførelsen af Den Europæiske Rumorganisations (ESA) afgørelser af 19. og 22. januar 2021, på vegne af Kommissionen, om ikke at vælge sagsøgerens bud med hensyn til den offentlige kontrakt 2018/S 091-206089 og at tildele denne offentlige kontrakt til to andre tilbudsgivere, dels om at Kommissionen pålægges at give aktindsigt i udbudsdokumenterne.
      
         Konklusion
      
      
                  1)
               
               
                  Begæringen om foreløbige forholdsregler tages ikke til følge.
               
            
                  2)
               
               
                  Kendelserne af 31. januar 2021, OHB System mod Kommissionen (T-54/21 R), og af 26. februar 2021, OHB System mod Kommissionen (T-54/21 R), ophæves.
               
            
                  3)
               
               
                  Afgørelsen om sagsomkostningerne udsættes, bortset fra de udgifter, som Airbus Defence and Space GmbH har afholdt. Dette sidstnævnte selskab betaler omkostningerne inden for rammerne af sin begæring om intervention.